6 Tip Tanam Kobis Dalam Pasu Yang Cepat Menjadi

Acapkali ada teman yang tanam kobis dalam pasu tak berapa jadi.. Kan

Jom saya kongsikan 6 tips MUDAH untuk anda dapat hasil yang segar dan besar.

1. JANGAN petik kelopak daun kobis. Ini boleh menyebabkan bola kobis gagal terbentuk dan pokok akan meninggi.

2. Pindah dan TANAM semula apabila pokok kobis ini telah mula meninggi menampakkan batangnya. Penanaman semula ini perlulah pastikan batangnya nanti tertanam separuh ke dalam tanah.

3. Gunakan pasu @ polibeg yang saiz BESAR. Memudahkan akar dapat bernafas dan lebih kukuh cenkaman pada media tanaman.

4. Pastikan BIJI BENIH yang sesuai iaitu jenis tahan di kawasan tanah rendah. AUTUMN QUEEN boleh menjadi pilihan anda sesuai tahan cuaca panas.

5. PENCAHAYAAN amat penting dan pastikan pokok kobis anda menerima cahaya optimum. Ini bagi membolehkan proses tumbesaran berlaku secara lengkap dan maksimum.

6. Anda boleh letakkan naungan gunakan plastik ‘netting’ warna BIRU untuk memberikan biasan cahaya kepada pokok kobis untuk lebih cepat padat dan berat.
.

Ramai yang suka tanam petunia. Tanaman ini antara yang wajib terutamanya bagi anda yang buat taman berkonsepkan English.. Bunganya yang pelbagai warna menjadikan laman anda bertambah ceria. Namun ramai yang beranggapan, tanaman ini hanya boleh hidup satu kali pusingan saja atau annual plant. Apabila bunga nya sudah habis. ia harus diganti dengan yang baru.

Sebenarnya ada rahsia atau tip untuk pastikan petunia hidup dan tahan lebih lama. Tip nya tidak lah susah menurut perkongsian seorang wanita di facebook nya yang diberi nama Sal Din. Nak tahu macam mana, jom baca artikel yang telah dikongsikan oleh Sal Din.

Di Malaysia juga sebenarnya boleh dibuat landskap berbunga seperti yang terdapat di luar negara kalau kena caranya. Buktinya dibawah ini bagaimana bunga petunia boleh tahan dalam cuaca panas.

1. Petunia kalau nak letak di luar, elok diletak dalam pasu tembikar. Pasu itu sejuk sebab ada mineral.

2. Jika petunia layu, itu selalunya ada masalah dengan campuran tanah atau tanah sudah sikit disebabkan akar lebih.
3. Tips beli petunia ialah elakkan beli yang daunnya lebar, bunga lebar dan batang yang agak besar. Especially yang jenis berlapis memang tidak sesuai sangat letak di tengah panas dan  mudah lecur apabila kena hujan. Cari yang bunganya sederhana saja, contoh macam saya punya itu, memang tahan lama. perasan tak daunnya macam tak nampak sangat, kecik saja.
4. Tanah pula, sebaiknya lepas beli patunia terus tukar pasu. Utamakan pasu tembikar agar pokok lebih segar. Instead of gantung, letak atas tempat tinggi, ia akan berjurai.
5. Lepas tukar pasu terus letak tempat tidak berbumbung biar tahan panas dan hujan.
6. Tanah pula guna campuran 2 tanah baja + 1 tanah merah bakar atau bukan tanah bakar pun boleh.
7. Letak baja organik siap-siap dalam pasu itu. Kemudian siram dan biarkan baja organik dan tanah itu bergabung. Tanah akan sentiasa subur.
8. Petunia perlukan penyiraman 2 kali sehari, awal pagi dan lewat petang.

9. Beli siap-siap baja foliar pink dan hijau, spray setiap minggu
10. Untuk bunga, lebihkan spray foliar pink, untuk daun foliar hijau.
11. Siapa yang ada bajet lebih sikit beli juga baja slow release Osmocote ini. Baja ini tahan 6 bulan dalam pasu. Saya campurkan sekali masa mula-mula tukar tanah. Ia baik untuk petunia dan pokok berbunga yang lain. Biasanya nursery yang jual petunia ada jual baja ini.
12. Kalau nak bunga petunia ini tahan lama, buang bahagian batang dan daun yang  kelihatan lecur atau terlebih basah. JIka bahagian tersebut dibiarkan, ia akan melarat pada bahagian lain.13. Kudup-kudup yang dah kuncup, basah dan layu itu kena buang juga. Jika tidak ia akan berkulat dan memberi ancaman kepada tanaman seperti jangkitan kulat terutamanya pada kudup baru dan batang.

Pernah tak rasa terbeban nak bayar duit pinjaman rumah? Ada tu sampai tertunggak berbulan-bulan lamanya. Kenapa perlu berlaku demikian sedangkan ada solusi yang paling mudah dan cepat. Jika anda seorang pencarum KWSP, wang di dalam akaun ke-2 boleh digunakan untuk tujuan melunaskan bayaran bulan pinjaman perumahan. Ada tu, boleh setel lebih dari setahun. HA! terkejut dan terujakan?

KELAYAKAN MEMOHON
1. Ahli belum mencapai umur 55 tahun pada tarikh permohonan diterima oleh KWSP. Umur maksimum yang dibenarkan ialah 54 tahun 6 bulan; DAN
2. Ahli mempunyai simpanan sekurang-kurangnya RM600.00 di dalam Akaun 2
3. Ahli yang layak memohon adalah:
i. Warganegara Malaysia; ATAU
ii. Bukan warganegara Malaysia yang: Menjadi ahli sebelum 1 Ogos 1998; ATAU Mendapat taraf Penduduk Tetap (PR)

SYARAT- SYARAT PENGELUARAN
1. Ahli seorang pembeli sebuah rumah kediaman (jenis banglo / teres / berkembar ATAU Pembina DAN peminjam atas / apartment / kondominium / ‘studio apartment’ / ‘service apartment’ / ‘townshouse’ / SOHO atau rumah kedai dengan unit kediaman

2. Mempunyai baki pinjaman perumahan daripada insititusi yang dibenarkan bagi tujuan membeli atau membina rumah dengan mana-mana institusi pemberi pinjaman berikut:

3. Pemberi pinjaman yang dibenarkan oleh KWSP Simpanan yang dikeluarkan adalah untuk membayar pinjaman ansuran bulanan sebenar yang telah bermula

4. Pembiayaan semula (‘re-finance’)

5. Pengeluaran ini boleh dibuat untuk mana-mana rumah di Malaysia tertakluk kepada sebuah rumah bagi setiap ahli.
Pengeluaran seterusnya (sekiranya masih ada baki pinjaman) hanya boleh dibuat bagi rumah yang sama

6. Boleh membuat pengeluaran dalam tempoh 30 hari sebelum tarikh ansuran bermula. Bagaimanapun, bayaran pengeluaran hanya akan bermula selepas tarikh ansuran sebenar berkuatkuasa

7. Boleh membuat pengeluaran seterusnya (sekiranya masih ada baki pinjaman) pada bila-bila masa dan paling awal 30 hari sebelum tarikh pembayaran ansuran bulanan yang terdahulu selesai

8. Boleh membuat pengeluaran secara serentak sama ada untuk Mengurang / Menyelesaikan Baki Pinjaman Perumahan mengikut jenis pengeluaran sedia ada DAN Pengeluaran Ansuran Bulanan Pinjaman Perumahan

9. Tempoh bayaran bulanan yang dipohon adalah tidak melebihi umur 55 tahun

10. Ahli yang mempunyai tunggakan pinjaman perumahan yang berstatus NPL (’Non Performing Loan’) dibenarkan untuk memohon Pengeluaran Ansuran Bulanan Pinjaman Perumahan (PABPP) dengan syarat bayaran dibuat kepada pemberi pinjaman

11. Bagi ahli yang sedang menerima bayaran bulanan di bawah PABPP dan didapati mempunyai tunggakan pinjaman perumahan, permohonan PABPP ahli tidak dibatalkan tetapi kaedah bayaran ditukar kepada pemberi pinjaman

Salah satu aspek yang paling penting untuk mempunyai kediaman yang nyaman dan bahagia ialah kebersihan lantai dan permaidani. Walaupun terletak pada bahagian paling bawah, tetapi kita tidak boleh mengambil mudah dan tidak membersih permaidani dan lantai . Buat para ibu atau pemilik rumah yang prihatin dan peka, pastinya hal kebersihan dan penyelenggaraan dilakukan agar lantai rumah sentisa nampak baru dan bersih.

Membaik pulih permiadani yang terkena api puntung rokok.
Untuk permaidani yang terbakar sedikit akibat terkena puntung rokok, jangan khuatir, anda masih boleh guna permaidani tersebut dengan mengikut kaedah mudah ini.

Pertama sekali, potong bahagian yang terbakar menggunakan gunting kecil yang tajam. Lakukan dengan berhati-hati untuk mengelakkan daripada tergunting terlalu dalam. Selepas digunting dengan cermat, sapukan cecair pencuci pada bahagian yang rosak, diikuti cairan cuka makanan sebelum ditekapkan dengan lapisan tisu atau kain bersih yang akan menyerap di atas permukaan bahagian berkenaan. Kemudian biar sehingga kering.

Menaggalkan kesan hitam dari tumit kasut pada lantai.

Anda boleh gunakan cara yang paling simple untuk mengembalikan kilatan lantai jubin yang telah dikotori kesan hitam menjengkelkan tersebut dengan menggunakan pemadam getah sahaja. Kemudian sapu habuk pemadam yang tinggal and you are good to go. Mudah kan?!

Hapuskan tompokan kotoran di atas permaidani tebal.
Cuba gunakan pewarna yang sama dengan warna latar permaidani tersebut. Campurkan pewarnadengan air panas bagi menghasilkan perekat nipis. Kemudian, sapukan pada tompok kotoran yang mencacatkan permaidani anda. Biasanya cara ini akan memberikan hasil yang memuaskan.

Menutup kesan calar yang dalam pada lantai kayu.
Isikan ‘longkang’ pada kesan calar yang dalam itu dengan kayu plastik. Bahan pengganti itu mestilah mempunyai warna yang sama atau mirip dengan kayu asal. Anda perlu melakukan beberapa try and error sebelum dapat warna yang benar-benar sepadan. Setelah plastik tersebut lekat dan kukuh, gosok permukaan dengan kertas pasir perlahan-lahan supaya lantai kembali licin dan rata.

Membetulkan bucu permaidani yang ‘melentik’

Jahitkan sehelai kanvas dibawah bahagian bucu permaidani yang bermasalah. Ini akan menyebabkan permaidani tersebut ‘jatuh’ selain dapat membantu permaidani untuk tahan lebih lama.


foodpanda Anjurkan Kempen 11.11 Single’s Day, Para Pengguna Berpeluang Untuk Menangi Hadiah Sebuah Kondominium Bernilai RM570,000!

Bersempena dengan sambutan 11.11 Single’s Day pada bulan ini, aplikasi platform penghantaran makanan terkemuka tanah air, foodpanda telah melancarkan satu kempen yang terbaharu iaitu ‘Hidup Gaya Panda’ atau ‘Live Like A Panda’.

Apa yang menariknya dengan pelancaran kempen terbaharu untuk sambutan 11.11 Single’s Day edisi kali ini, para pengguna berpeluang untuk memenangi hadiah istimewa sebuah kondominium 3-bilik dengan keluasan 972 kaki persegi di KAIA Heights, sebuah projek pembangunan baharu di Equine Park, yang ditaja oleh pemaju hartanah terkenal UEM Sunrise bernilai lebih daripada RM570,000.

Dalam pada itu, Pengarah Pemasaran foodpanda Malaysia, Bernard Chong. berkata, “Kami berazam untuk membolehkan pelanggan kami yang sentiasa sibuk merasai sendiri betapa ringkas dan mudahnya penggunaan aplikasi foodpanda.

“Sebagai platform yang sentiasa berkembang, kami berusaha mencipta cara yang kreatif untuk mengetengahkan falsafah jenama foodpanda. Kami mahu menunjukkan kepada semua bagaimana hidup mereka boleh menjadi lebih mudah jika mereka memilih untuk membuat pesanan melalui foodpanda dan kami percaya bahawa hasrat ini boleh dicapai menerusi kempen ‘Hidup Gaya Panda’ atau ‘Live Like A Panda’.

“Kempen ini mengingatkan pengguna bahawa mereka boleh hidup dengan tenang dan bersantai, mengetahui bahawa foodpanda akan menghantar apa yang mereka inginkan terus ke rumah mereka”.

Di samping itu, para pengguna aplikasi foodpanda juga berpeluang untuk memenangi hadiah menarik lain antaranya:

Jadi, mesti ada di kalangan anda yang sudah tidak sabar untuk mengetahui bagaimana caranya untuk memenangi kesemua hadiah menarik ini.

Apa yang cuma anda perlu lakukan adalah dengan berbelanja di aplikasi foodpanda sebanyak mungkin bagi mengumpulkan mata ganjaran setiap kali anda menggunakan aplikasi foodpanda untuk penghantaran, pengambilan makanan dan berbelanja di pandamart. Lebih tinggi nilai pesanan anda, lebih banyak mata yang boleh dikumpulkan:

Jangan lupa untuk gunakan kod promosi ‘PANDA’ apabila anda membuat pembayaran untuk melayakkan diri dan mengambil bahagian dalam pertandingan ini.

Semua pelanggan pandapro pula akan memperolehi mata berganda secara automatik untuk semua pesanan yang dibuat dan mereka yang belum melanggan juga boleh mendapatkan mata berganda semasa minggu 11.11 (7 hingga 13 November). Untuk maklumat anda, kempen pertandingan istimewa ini berlangsung dari 1 hingga 30 November 2022.

Cabaran Reka Bentuk Cosentino Dengan Pelajar Seni Bina Dan Pereka Reka Bentuk Dari Seluruh Dunia.

Jenama jubin berkualiti tinggi Cosentino kali ini membuat cabaran bersama Pelajar Seni Bina dan Pereka Bentuk di seluruh dunia. Kumpulan Cosentino, adalah peneraju global Sepanyol dalam pengeluaran dan pengedaran permukaan inovatif untuk dunia seni bina dan reka bentuk. Cosentino juga mempersembahkan edisi ke-16 Cosentino Design Challenge (CDC) antarabangsa.

Cosentino City Madrid menjadi tuan rumah acara pelancaran rasmi. Semasa acara itu berlangsung, kedua-dua tema untuk peserta, pelajar seni bina dan reka bentuk dari seluruh dunia, adalah menyelidik untuk mencipta dan membangunkan projek yang memberi inspirasi. Sekali lagi tahun ini, juri CDC akan mencari cadangan dengan tumpuan kepada keramahan alam sekitar dan kemampanan, konseptual dan kualiti teknikal, kreativiti dan inovasi.

CDC 16 Membawa Tema

Dalam kategori Reka Bentuk, temanya ialah “Memikir ciri ruang kreatif dan kerja di rumah”. Matlamatnya adalah untuk peserta membangunkan reka bentuk inovatif yang bertujuan untuk kerja rumah.

Dalam kategori Seni Bina, temanya ialah “Fasad kelima: refleksi di atas bumbung”. Cadangan dalam ini kategori mesti menggabungkan penggunaan tenaga dengan kebolehhidupan, kemampanan dan reka bentuk. CDC memberikan pelajar bebas untuk membangunkan projek mereka dengan satu-satunya keperluan iaitu projek akhir termasuk beberapa permukaan inovatif yang Cosentino tawarkan kepada dunia seni bina dan reka bentuk: Silestone, Dekton dan/atau Sensa oleh Cosentino.

Tempoh penyerahan bermula pada 1 Oktober 2021 dan berakhir pada 1 Jun 2022. Keputusan juri, yang akan terdiri daripada seorang profesor dari setiap sekolah yang bekerjasama, seorang arkitek terkenal di peringkat antarabangsa atau pereka dan wakil Cosentino, juga akan diumumkan pada bulan Jun. Untuk setiap kategori, ada ialah tiga hadiah pertama sebanyak €1,000 setiap satu, dan tiga naib juara.

Minggu Seni Bina Madrid 2021
Pembentangan rasmi CDC 16, yang diadakan dalam rangka Minggu Seni Bina Madrid 2021, berlangsung pagi tadi di Cosentino City Madrid dan dihadiri oleh Santiago Alfonso, Vice Presiden Komunikasi dan Reputasi Korporat Kumpulan Cosentino dan Presiden pertandingan CDC; Adelina Salinas, arkitek dan penyelaras pertandingan; dan Ricardo Santonja, profesor, jurugambar dan kolaborator CDC sejak permulaannya. Acara itu juga menganugerahkan hadiah kepada beberapa pelajar yang menang dari edisi sebelumnya.

Untuk melengkapkan acara itu, arkitek Miguel Fernández-Galiano memberikan ceramah menarik di mana dia mengkaji kerjaya profesionalnya dan kepentingan penyertaannya dalam kebangsaan dan antarabangsa pertandingan seni bina dan reka bentuk.

Dapur yang sempurna mengikut keperluan dan kegunaan masing-masing sudah tentunya menjadi idaman setiap pemilik rumah. Selain kelengkapan serta perkakas lengkap, sesebuah dapur juga akan lebih menarik dengan adanya sebuah kaunter pulau ataupun dalam bahasa inggerisnya, kitchen island.

Bukan sahaja cantik semata, kaunter pulau juga dapat menjadi ruang tambahan bagi membuat kerja penyediaan hidangan. Praktikal dan mempunyai nilai estetik yang tersendiri, kini lebih ramai orang ingin memiliki kaunter pulau didapur mereka. Tetapi malangnya, tidak semua keluasan dapur dapat menampung kaunter built-in atau tempah khas (custom-made). Selaini tu, bajet yang terhad juga menjadi salah satu punca ramai yang terpaksa menguburkan niat untuk membina kaunter pulau sebagai aksesori tambahan di dapur mereka.

Teringin nak ada kitchen island tapi dapur tak besar? Bajet pun tak banyak? Takpe, DIY sajee

Semua ni I buat sendiri and beli from Ikea. Total dalam RM300 jer. Murah kan?? Tinggi 86cm x panjang 92cm x lebar 53cm

BAHAN-BAHAN YANG DIPERLUKAN DARI IKEA ;

Kitchen island ni impian setiap perempuan or isteri kot. So korang yg suami tu kalau tak tau nak bg hadiah ape untuk isteri, sediakan lah dia kitchen island ni. Makin rajin lah si isteri tu masak nnt. Tiap hari ada je resepi baru dia buat nnt

Bagi memastikan kaunter top kukuh dan tidak tertanggal, Puan Yatt menggunakan L Bracket kemudian di skru kan saja. Boleh dibeli di hardware berhampiran.

P/S ; Since island ni kita akan gunakan chopping board, sangatlah penting ya utk kita ada treatment oil tu

tujuan dia untuk elakkan board tu cepat rosak or patah. Cara dia lap saje oil tu guna kain or tisu atleast sebulan sekali. Kalau hari2 guna so buat lah 2 minggu skali

Tubuh badan yang sihat dan otak yang cerdas bermula dengan pemakanan yang berkhasiat. Dan salah-satu kandungan paling penting dalam piramid makanan merupakan sayur-sayuran. Banyak zat serta nutrien penting yang terdapat di dalam pelbagai jenis sayuran bagus untuk manusia.

Walaupun ada yang kurang menggemari sayur kerana rasanya yang mungkin pahit, melalui peredaran zaman, sayur-sayuran telah berjaya diadaptasi kedalam masakan dan boleh ditukar mengikut selera masing-masing.

Namun, terdapat beberapa kekeliruan dimana ada yang beranggapan sayuran yang dimasak akan hilang khasiatnya. Benarkah begitu?
Mari ikuti perkongsian bermanfaat ini untuk kita kupas lebih lanjut.

Perlukah saya memasak sayur-sayuran?

Makanlah sayur-sayuran! Tidak ada cara yang betul atau salah untuk memasak sayur-sayuran, namun mengetahui pilihan yang paling sihat akan memberikan anda manfaat nutrisi maksimum.
Baiklah, hari ini kita akan membincangkan sayur mana yang paling sesuai dimakan mentah. Sayuran mentah sememangnya mempunyai nutrisi yang berbeza daripada yang dimasak. Dalam beberapa kes, sayur-sayuran mentah lebih baik untuk anda; namun, tomato memberikan lebih banyak khasiat setelah dimasak.

Sayuran kaya dengan vitamin dan mineral. Vitamin ini boleh dikelaskan kepada jenis yang larut lemak dan larut dalam air. Vitamin A, D, E dan K adalah vitamin larut lemak sementara Vitamin B dan C adalah vitamin pula larut air. Vitamin larut lemak lebih stabil daripada vitamin larut air disebabkan yang sensitiviti terhadap haba memasak.

Oleh kerana sayur-sayuran yang mengandungi vitamin larut dalam air sangat mudah termusnah kerana haba memasak, mari kita lihat cara terbaik untuk menikmati sayur-sayuran ini! Mengutamakan pengambilan sayur-sayuran mentah dapat membantu meningkatkan pengambilan vitamin B dan C.

Brokoli, salad dan bayam mengandungi Vitamin C yang tinggi. Ini menjadikannya antara sayur-sayuran yang paling sihat untuk dimakan MENTAH. Satu kajian yang diterbitkan dalam Nutrition and Food Science (Zeng, 2012) melaporkan bahawa ketika dimasak, sayur-sayuran kaya vitamin C kehilangan antara 9% hingga 55% peratus kandungan vitamin C (bergantung pada kaedah dan suhu memasak).

Mengukus mempunyai kesan yang paling tidak ketara, sementara mendidih menghancurkan nutrien yang paling banyak. Penulis kemudian menyimpulkan bahawa mengukus adalah kaedah memasak terbaik untuk mengekalkan vitamin C kerana ini kerana semasa mengukus, sayur-sayuran sebenarnya tidak bersentuhan dengan air dan wap panas mengunci nutrien sayur-sayuran.

Antara sayuran kaya vitamin C yang terbaik untuk dimakan mentah termasuk;
• Brokoli
• Tauge
• Kacang salji
• Kale
• Salad
• Kacang hijau

Sayuran enak ini boleh dijadikan ulam dan dinikmati bersama kuah (dressing), sos atau sambal belacan yang enak!


Cara Cepat Biakkan Kunyit Dan Halia

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!

Risau tengok timun dan tomato rosak begitu sahaja walaupun masih muda. Apa yang berlaku? Rutin penyelenggaraan seperti membaja, meracun dan sebagainya telah dilakukan secara berkala. Tetapi kenapa masih ada masalah? Keadaan ini kebiasaanya disebabkan oleh dua faktor iaitu serangan bekteria Clavibacter michiganensis, virus atau fangus early blight.

Clavibacter michiganensis

Masalah ini dapat dikesan apabila melihat wujudnya permukaan seperti ulcer atau mata ikan pada permukaan buah. Penyakit ini dating dari tanah. Apabil tanah telah tercemar dengan bekteria Clavibacter michiganensis, ia akan memberi kesan pada keseluruah pokok. Cara penyelesaiannya adalah dengan memusnahkan tanaman yang di jangkiti sebelum ia merebak kepada tanaman yang lain.

Cara untuk memusnahkan tanaman yang dijangkiti Clavibacter michiganensis adalah melalui cara pembakaran dan buangkan abunya. Jangan di jadikan sebagai bahan kompos kera ia akan memberi kesan terhadap tanaman lain pula. Medium tanamannya pula sebaiknya tidak digunkan lagi atau dibiarkan tanpa sebarang tanaman

Fungus early blight

Jika terdapat bahagian daun muda yang mula menguning, ia menunjukkan tanaman anda diserang fangus Alternaria solani yang menyababkan masalah Early blight. Jika tanaman anda mengalami tanda-tanda ini, elak melakukan pusingan tanaman dari jenis yang sama di Kawasan yang sama

Coleus atau nama tempatannya Ati-ati antara tanaman yang kian dilupakan. Tanaman renek berbatang lembut ini mempunyai tekstur dan warna yang unik untuk mewarnai landskap kediaman. Tambahan, ia amat mudah dibiakkan dan tidak memerlukan penjagaan yang rumit. Berikut beberapa idea container garden menggunakan pokok ati-ati:

Bayam atau dalam bahasa Inggerisnya dikenali sebagai ‘Spinach’ adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik. Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya. Terdapat dua jenis pokok sayur bayam iaitu berdaun merah dan juga berdaun hijau.

Penanaman: Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya .

Ia sesuai tumbuh dalam campuran tanah atau medium tanaman yang agak lembap serta gembur  dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya. InsyaAllah hasilnya cukup memuaskan.

Untuk menyemai dan menanamnya ikuti langkahnya seperti berikut:

1)Campurkan biji benih pokok bayam yang halus itu dengan pasir halus

2)Tabur terus di tanah yang telah digemburkan terlebih dahulu dan berikan siraman dua kali sehari agar medium semaiannya senantiasa lembap.

3)Apabila anak benih telah tumbuh empat helai daun bolehlah dijarangkan iaitu dengan mencabut beberapa anak benih di sekeliling anak benih yang ingin dibiarkan membesar.

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

Penjagaan:1)Ia perlu didedahkan kepada cahaya yang banyak untuk tumbuh subur.

2)Siram 2 kali sehari iaitu pada waktu pagi dan petang bagi memastikan medium tanamannya lembap sentiasa agar anak bayam cepat tumbuh membesar.

3)Gunakan baja organik seperti najis ayam untuk pertumbuhan pokok yang lebih subur.  Ikuti arahan mengenai cara dan kekerapan penggunaannya seperti tertera di pek baja yang digunakan.

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.


Tip 2, Persiapan Rumah Terbuka Betul-Betul Meriah

Bagaimana agaknya persiapan lebaran anda? Kita pasti akan menghabiskan cuti selama seminggu di desa dan kemudian merancang untuk persiapan rumah terbuka. Sebagaimana  yang telah kita bincangkan, kini lebih menarik kita mengadakan rumah terbuka bersama tema yang boleh diikut serta oleh para tetamu. Bagi pilihan kedua adalah tema Warna-warna Aidilfitri. Warna – warna ceria dan terang menjadi pesona terindah bagi meraikan tetamu anda. Ayuh kita bermandikan warna.p

PADANAN WARNA KONTRA SEMEMANGNYA SESUAI BAGI MENADAPATKAN KEMERIAHAN WARNA-WARNA GEMILANG DI HARI RAYA. JANGAN RISAU IA SEKADAR TEMA RUMAH TERBUKA ANDA SAHAJA. JADI KENA BERANI BERMAIN DENGAN WARNA.

PADANAN KONTRA DALAM TEMA PASTEL JUGA MAMPU MENYUNTIK KEINDAHAN YANG TERSENDIRI.

Perhatian kita sudah pasti pada persiapan hiasan ruang kediaman agar nampak istimewa daripada hari-hari biasa. Anda sebenarnya boleh memilih kelengkapan asas hidangan seperti tisu kertas, gelas, mangkuk kertas dan pinggan kertas berwarna-warni. Malah ia sebenarnya memudahkan tetamu mengenal pasti gelas mereka jika diletakkan pada satu tempat. Sekilas pandang ia macam majlis hari jadi tetapi kenapa tidak kerana suadah pasti hari baik , bulan baik ini kanak-kanaklah yang paling gembira meraikan bersama-sama adik beradik mereka.

Bukan itu sahaja, tidak salah anda menyediakan kuih muih juga berwarna warni sebagai menghidupkan tema ini. Bukan sahaja menarik perhatian malah memberikan kelainan dan perincian anda terhadap perka-perkara seumpama ini. Jangan lupa juga memasang lampu kelip-keip beraneka warna bagi emnyemarakkan kediaman anda. Warna-warna ceria di Aidilfitri.

Anda mempunyai rumah yang dalamannya sangat kecil dan sempit? Mari saya beri satu idea yang menarik bagi seseorang yang anda ruangan kecil di dalamnya, iaitu, membuat diy sendiri pantry. Pantry yang saya maksudkan ini adalah tempat letak makanan yang anda boleh senang untuk di ambil dan kebiasaannya pantry ini, orang suka letak makanan-makanan ringan macam snack atau jajan ke. Itulah yang kebiasaannya pantry digunakan. Tapi kan, persoalannya, macam mana nak buat pantry tu? Apa Langkah-langkahnya yang betul dalam membina sebuah pantry? Mari saya kongsikan kepada anda.

Pertama sekali adalah mencari ruangan yang sesuai. Ini penting kerana anda perlu memikirkan ruangan yang statik untuk anda senang mengambil dan mencapai makanan tersebut. Kalau saranan saya, lebih baik hanya tambah sedikit ruangan di dapur untuk asingkan kawasan pantry sahaja. Itu saja sudah memadai sebenarnya.

Selepas itu, anda mesti ada almari atau membina sebuah tempat letak makanan tersebut, yang simple-simple sahaja. Tetapi dalam simple itu pun, lagi bagus kalau ia nampak minimalis atau megah. Walaupun ia nya sebuah pantry, jika kita membinanya dengan betul dan cantik, ia boleh menceriakan dan mencatikkan ruangan rumah kita.

Dan yang terakhir adalah, memasang langsir untuk menutupi ruangan pantry tersebut. Seperti mana saya katakan tadi, jika kita pandai mencantikkan sesuatu seperti ia hanyalah sebuah pantry, ia dapat memeriahkan ruangan dalaman rumah kita. Jadi, pemasangan langsir ini juga boleh menambahkan lagi kecantikkan dan kemegahan pantry ini. Walaubagaimanapun, ini hanyalah rekomendasi.

Maka dengan itu, selesailah saya dalam memberi tips untuk diy pantry di rumah. Anda boleh cuba dahulu jika berminat. Kalau jadi, boleh sarankan kepada rakan-rakan anda.

Cipta ruang bilik tidur untuk anak yang sudah sekolah ini sama sekali berbeza dengan bilik tidur anak kecil. Bilik mereka seharusnya memiliki ruang penyimpanan yang lebih berbanding yang masih kecil.

Ruang kompak selalunya pereka memberi idea bagaimana semua keperluan si anak dimuatkan dengan kreatif dalam sebuah ruang. Apa lagi jika mereka berkongsi ruang yang ada. Keselesaan juga sangat penting. Sebab tulah ada yang malas buat kerja sekolah atau payah nak faham apa yang dibaca kerana faktor sekeliling yang mengganggu. Rimas.

Pilihan warna terang dan ceria – Galakan dan dorongan si manja perlu ada. Semangat untuk mereka belajar perlu dirangsangkan dengan pilihan warna ceria bagi ruang kamar dan juga ruang belajar mereka. Gantungkan hasil lukisan atau hasil exam mereka yang cemerlang sebagai galakan dan semangat untuk mereka terus maju.Ia juga boleh menjadi hiasan. Cuma pilih satu dindng sahaja agar nampak tersusun. Bukan serata kamar.

Perabot dwi fungsi – Cuba cari perabot dwi fungsi yang boleh mereka laras sebagai memenuhi aktiviti di dalam sebuah kamar. Misalnya meja lipat yang boleh disimpan secara vertical, kerusi dan pelbagai lagi untuk mereka sama-sama pelajar dan menyiapkan home work.Jadi ruang tetap kemas meski pun mereka perlu bergotong royong mengeluar dan menyimpan segala perabot dan kelengkapan yang ada.

Penstoran bijak dan kreatif- Ini  sangat penting. Maklumlah sekolah dan keperluannya sangat banyak. Selain daripada kabinet terbuka, pra-para juga sangat penting dalam menempatkan bahan bacaan mereka. Jika anda rasa ruang kamar agak sendat dan memberi kepayahan bagi mereka mencari barang, kabinet terbuka juga sesuai untuk memudahkan anak-anak menyimpan beg, buku, pakaian dan lain-lain.

Kitaran udara segar- Habuk dah tentu akan terkupul. Setiaphujung minggu, pastikan mereka buka jendela, suruh anak-anak ini sendiri lap habuk di bilik mereka dengan bulu ayam. Buka kipas dan mugkin jika ada yang alah pada habuk dapatkan penyegar udara yang kini semakin popular di kalangan tuan rumah.

Tag semua barang- Jangan lupa tag semua barang dan ruang menyimpan. Nanti bergaduh pula sesama adik beradik. Berebut tempat menyimpan barang-barang yang diperlukan. Lebih memburukkan keadaan lupa di mana mereka simpan sampai satu rumah terpaksa di selongkar.

Berpindah ke kediaman bujang baru di kota. Ruang kamarnya sekangkang kera sahaja? Bagaimanalah nak hidup selesa jika itu sahaja ruang yang ada? Bagi yang memiliki kamar sebegini kecil jangan resah dan terus membosankan diri. Kuasa warna ada dan mulakan eksperimen anda sendiri jika mahu. Ruang yang kecil wajar dilihat ceria!

Selalunya warna-warna pastel menjadi pilihan. Ia tidak membosakan dan menjadikan kita sakit mata. Ia juga mudah di suai padan dan nampak menyenangkan. Pertama, cari ruang sesuai untuk katil dan kedua ruang menempatkan almari. Maka yang lain anda boleh bermain dengan ruang atau mencari ceruk mana yang boleh dimanfaatkan bagi menempatkan keperluan yang lain. Tempatkan barangan yang penting sahaja.

Jika anda sendiri di kediaman tersebut tidak mengapa. Tetapi jika anda berkongsi  ruang, pastikan anda mendapatkan katil bertingkat atau berpoket bagi keselesaan bersama. Tidak lama dahulu katil tarik iaitu disimpan sebagai panel dinding begitu popular dalam menyelesaikan masalah ruang. Jadi ruang kompak anda boleh bertukar rupa dalam sekelip mata sahaja.Simple-simple je di IMPIANA.


Wanita Ini Deko Rumah Ala Hotel Mewah Bajet Hanya RM30K

Dengan memikirkan tentang keselesaan bilik hotel, Cik Piyya terlebih dahulu merancang susun atur dan dekorasi yang diingini sebelum memulakan renovasi. Ini bagi mengelakkan hiasan carca merba yang tidak teratur dan bercampur aduk selain dapat menjimatkan kos dan juga masa. Dengan berbekalkan kos perbelanjaan kurang RM30k, pemilik telah mengambil masa selama 5 bulan untuk menyiapkan rumah ala hotel nya dengan sempurna.

Mari sama-sama kita lihat transformasi rumah berkeluasan lebih kurang 3000 kaki persegi ini bertukar menjadi ruang mewah yang terlihat amat menawan dan selesa. Semoga bermanfaat dan menjadi inspirasi anda untuk mendeko.

SEBELUM PROSES RENOVASI

SELEPAS RENOVASI

Ruang Tamu

Ruang Makan

Bilik Tidur Utama

Mahligai indah ini terletak di Rinching Hilir, Bangi. Menurutnya, rumah ini sudah berusia lebih daripada 40 tahun dan pada asalnya merupakan rumah separa kayu dan batu serta berpendapat bahawa menjadi tanggungjawabnya untuk mengekalkan keindahan yang diwarisinya turun temurun dari ibu bapanya.

Dia menghabiskan masa selama tiga bulan untuk menyiapkan segala renovasi dalaman rumahnya bermula dari ruang tamu, bilik tidur serta membahagikan dapur kering dan basah. Selain itu, dia juga akan memastikan tema dekorasi rumahnya berubah setiap tahun.

Tambahnya lagi, pada tahun ini pemilihan tema rona putih dan pink adalah kerana dia mahukan ketenangan serta kelembutan setiap kali melangkah masuk ke dalam rumah dan mementingkan penampilan agar ianya sedap mata memandang.

Jika diteliti, setiap inci rumahnya dipenuhi dengan aksesori tambahan dan disusun rapi untuk mengelakkan ianya nampak serabut sekaligus menenggelamkan tema asal pilihannya. “Saya banyak merujuk serta membeli beberapa produk keluaran jenama terkenal seperti IKEA, Kaison dan Mr DIY mengikut bajet serta kemampuan dan terapkannya dalam idea dekorasi saya”, ujar pengusaha katering yang berpangkalan di Nilai ini.

Sebelum

Selepas

Teruja IMPIANA menerima gambar kediaman Puan Siti Aishah dan Encik Muhamad Talhah ini, kediaman jenis teres berkeluasan 24×85 ini membuka mata yang mecintai konsep kediaman seperti ini.

Kata Puan Aishah konsep dan idea rumah ini adalah daripada beliau dan suami, ia sendiri melakar idea tersebut untuk setiap sudut dan telah berkongsi idea kepada pihak hiasan dalaman pilihan mereka iaitu ritzreka.ID. Tambah Puan Aishah, Pakar Hiasan Dalaman Eija Ahmad, banyak membantu dalam merialisasikan idea dan impian mereka sekeluarga untuk mendapatkan rumah idaman.

Konsep yang ringkas dan minimalis menjadi pilihan Puan Aishah dan suami, dan asalnya konsep scandinavian menjadi pilihan, terlalu banyak idea dan kombinasi akhirnya kediaman ini terhasil dengan penuh menawan. Tiada perasaan lain selain rasa berpuas hati dengan hasil sentuhan ini. menggunakan tiga warna dalam sentuhan membuat ruang dalam rumah ini nampak lebih berkesinambungan dalam tona yang sama.

Untuk makluman, walaupun pasangan ini telah mempunyai konsep dan idea tersendiri, mereka masih menggunakan ritzreka.ID kerana membantu dan bijak dalam menghasilkan idea terutamanya kabinet pasang siap dari segi rekaan dan kemasan. Setiap idea yang dilontarkan, dapat direalisasikan oleh pakar hiasan dalaman tersebut dengan mudah dan pantas walaupun agak sibuk untuk memantau kerja beliau, lebih lagi di musim PKP. Hasilnya cukup mengujakan.

Jom cuci mata lihat hasil sentuhan kediaman Puan Aishah dan suami.


Batu Kerikil Jadikan Laman Bajet Lebih Menarik, Paling Penting ‘Less Maintenance’

Batu kerikil jadikan laman bajet lebih menarik, paling penting ‘less maintenance.’ Penggunaan batu kerikil sebagai kemasan lantai laman bukan lah sesuatu yang baru. Ia menjadi pilihan bagi pemilik yang inginkan lantai landskap atau laman padu namun masih poros dan mudah diselenggara. Adakalanya, landskap atau kediaman yang dihampari dengan batuan kerikil ini kelihatan lebih menarik walaupun tanpa sebarang perincian.

APA ITU BATU KERIKIL?
Batu kerikil biasanya diperbuat dari pecahan batu granit. Kebiasaanya, saiz batu krikil terdiri daripada 2mm-75m. Ia merupakan salah satu bahan asas yang digunakan untuk pembinaan. Ia juga menjadi pilihan sebagai turapan jalan yang mempunyai penggunaan tidak lasak seperti “drive way” dan lantai landskap

APAKAH KEGUNAAN BATU KRIKIL DI LAMAN?
Selain sebagai lapisan asas permukaan berturap lantai landskap, batu krikil juga sesuai digunkan untuk membuat laluan pejalan kaki, lantai patio, driveways dan pelbagai lagi. Ada juga yang menggunkan batu sebagai sungkupan tanaman. Batu krikil yang digunakan sebagai sungkupan bukan sekadar kemas, malah dapat mengawal pertumbuhan rumpai dan mengekalkan kelembapan

Untuk pemasangan batu krikil sebagai laluan, sebaiknya selepas menentukan ruang yang hendak di letakkan, korekkan sedikit tanah dengan kedalaman 6 inci. Lapisan pasir sebagai asas diperlukan antara 1-1.5 inci tebal. Seterusnya baru diletakkan krikil dengan ketebalam 3 inci. Pasir tadi berfungsi menstabilkan kedudukan batu krikil di bahagian atas disamping menjadi kawasan laluan air.

Namun, disibabkan sifatnya yang berderai dan mudah beralih atau bergerak jika menerima tekanan, sebaiknya letakkan sempadan yang kukuh untuk mengelak masalah tersebut. Jika dibiarkan, lama kelamaan kawasan yang dihampar batu krikil akan makin berkurangan

APA YANG PERLU DILAKUKAN UNTUK MEMASTIKAN PERMUKAAN KRIKIL SENTIASA CANTIK?
Untuk membersihkan sampah yang terperangkap di atas permukaan krikil, anda hanya perlu gunakan penyembur angin atau pencakar rumput. Teknik ini dapat memastikan batuan krikil yang dihamparkan sentiasa kelihatan baru. Batu krikil tidak mereput, namun lama kelamaan ia akan mendap terutamanya apabila menerima tekanan. Sebaiknya, kawasan yang telah mendap perlu di tambak dengan batu baru sekurang-kurangnya 3-4 tahun sekali

Bulan Ramadhan penuh barakah pasti ramai menumpukan perhatian kepada amal ibadah ibarat tiada lagi ramadhan untuknya akan datang. Sudah pasti, ramai yang akan memperlahankan aktiviti duniawi. Tidak kurang juga yang mengelak melakukan sesuatu yang mampu menjejas prestasi harian mereka untuk kekal bertenaga sehingga tibanya waktu berbuka.

Namun itu bukan alasan untuk anda tidak berkebun. Kebiasaanya, laman dan kebun di abaikan dan tidak diperhatikan kerana khuatir badan cepat terhidrat. Sebenarnya ada cara untuk pastikan anda kekal bertenaga dan masih boleh berkebun walaupun di bulan puasa.

Tips untuk kekal bertenaga:
1. Minumlah air yang cukup waktu berbuka hingga ke sahur
2. Elakkan makanan yang berlemak-lemak
3. Makan cara berkhasiat dan sederhana
4. Sahur dan berbuka dengan kurma

Tenaga dah cukup, apa lagi boleh lah langsung berkebun. Tapi sebelum berkebun persiapan lain perlu disediakan dan diperhatikan:

1. Waktu yang sesuai untuk berkebun di bulan puasa adalah di awal pagi. Sebaiknya, selesai solat subuh terus bersiap untuk berkebun. Awal pagi badan masih rasa segar dan bertanaga.
2. Pakai topi untuk elak anda terkena terik matahari dan pastikan pakaian yang dikenakan selesa.
3. Mula kan berkebun dengan aktiviti yang ringan terlebih dahulu. Sebaiknya, elak untuk melakukan kerja-kerja berat.
4. Berhenti melakukan aktiviti di kebun menjelang pukul 10 pagi. Ia bagi mengelak badan mudah letih akibat hidrasi yang akan berlaku lebih banyak apabila petang
5. Untuk menyiram tanaman di petang hari, sebaiknya lakukan selepas segala persediaan untuk berbuka siap. Atau sebaiknya di hujung waktu sambil menunggu waktu berbuka.

Berkunjung ke sebuah kediaman pencinta cycas nun jauh ke utara, menemukan penulis dengan pemilik kediaman yang gemarkan sesuatu yang eksotik menjadi latar kediamannya. Rumah teres lot tepi ini sememangnya terkenal di kalangan penduduk setempat kerana rupa bentuk landskapnya yang tampil berbeza di kejiranan tersebut. Mempunyai jiwa yang suka pada haiwan dan tumbuh-tumbuhan eksotik sejak dari kecil lagi, pemilik iaitu Mohd Anuar membawa penulis mengenali dengan lebih dekat akan minat dan kecintaannya pada spesies cycas.

“Kalau dilihat pada minat saya, sememangnya sesuatu yang eksotik menjadi perhatian saya sepanjang mula membina taman di kediaman ini sejak 12 tahun lalu. Jika dahulu orkid, fern dan pokok hutan menjadi keutamaan koleksi peribadi tetapi sejak Januari 2015 saya mula beralih arah kepada pokok cycas,” terang pemilik membuka bicara pertemuan kami.

Pemilik sememangnya berazam ingin mempunyai laman berkonsepkan cycas dan cycad yang jarang dimiliki oleh pemilik taman yang lain. Ia umpama satu kepuasan diri apabila berjaya mengumpulkan pelbagai spesies cycas dari serata dunia. Malah setakat ini kebanyakan cycas yang dimiliki ada dibeli di Thailand, China dan India. Paling menarik perhatian penulis apabila minat dan kesungguhan pemilik direalisasikan sehingga menjadi kenyataan. Bermula dari zero, pemilik melakukan pencarian di laman web sehingga bertemu dengan supplier cycas ini. Dari situ bermulalah rutin mendapatkan pelbagai spesies cycas yang tidak terdapat di Malaysia. Memandangkan kos dan harga yang mahal, pemilik bermula dengan mendapatkan anak pokok bersaiz ibu jari sebelum menanam dan membelanya di dalam pasu.

“Kecantikan dan keistimewaan cycas ialah terletak pada ubi dan juga silara daunnya. Bilah-bilah daun yang menarik ini dan juga kepelbagaian warnanya menarik perhatian saya. Tidak ramai yang tahu cycas sebenarnya mempunyai daun berwarna merah, biru, kuning dan coklat tetapi ia sukar didapati. Biasanya yang paling popular adalah spesies berdaun hijau. Saya mempunyai koleksi cycas yang pelbagai warna ini yang kebiasaannya akan menyerlah apabila ia mencecah umur yang bersesuaian,” tambah pemilik lagi.

Pemilik juga memaklumkan kepada penulis, cycas ini begitu sukar untuk didapati di nurseri kecuali untuk spesies yang common seperti Cycas revoluta. Malah ramai juga sahabat-sahabat di alam maya yang membeli anak pokok dari pemilik. Bermula dengan minat untuk diri sendiri kini minat tersebut pemilik kembangkan menjadi perniagaan sampingan.

“Saya akui sebagai peminat cycas, saya juga pada mulanya begitu sukar untuk mendapatkan pelbagai spesies yang saya temui di internet, di nurseri-nurseri di seluruh Malaysia. Harganya yang mahal serta kesukaran mendapatkan benih tersebut membuatkan ia tidak menjadi spesies pilihan di nurseri. Sebab itu saya berusaha mencari pembekal cycas ini di Thailand dan berjaya memesannya. Pada mulanya saya hanya berkongsi gambar di grup Facebook, tidak sangka pula ramai sebenarnya peminat cycas ini dan mereka berminat membeli anak benih ini dari saya,” tambah pemilik lagi tentang hobi suka-sukanya yang turut mendapat sambutan rakan-rakan yang mempunyai minat yang sama.

Pemilik juga menyatakan selain daripada keunikan spesies cycas ini, salah satu ciri lain yang membuatkan dirinya terpaut adalah tumbuhan ini mudah jaga. Walaupun pertumbuhannya lambat dan mengambil masa berbelas tahun untuk membesar, penjagaannya tidak terlalu cerewet. Siraman pokok pula hanya dua kali seminggu kerana cycas sukakan medium tanah kering dan cuaca panas. Oleh itu pastikan lokasi tumbuhan tersebut mendapat cahaya matahari yang cukup.

besen atau peralatan memasak yang berwarna putih mahupun lutsinar mudah kelihatan kotor terutamanya bekas pengisar kuning. Hal ini terjadi bukan sahaja disebabkan perkakas tersebut telah lama dan lusuh, tapi kesan tindak balas bahan yang digunakan pada permukaan peralatan seperti kunyit.

bekas pengisar kuning Bila dah kuning tu memang tak cantik dan semak mata nampak. Nak kembalikan bekas pengisar tersebut putih seperti baru beli memang lah agak mustahil kalau hanya menggunakan sabun cucian pinggan biasa. Jadi ini tip yang perlu anda gunakan untuk mengembalikan seri bekas makanan putih yang telah kekuningan

Untuk membersihkan noda kuning dari peralatan dapur atau bekas makanan, anda sudah pasti sebaiknya elak bahan larutan beasaskan kimia seperti clorox.

Sebaiknya, ganti dengan bancuhan cuka masakkan. Rendam peralatan tersebut di dalam larutan cuka sehingga kelihatan jernih. Ia mungkin mengambil masa yang lama dan bergantung kepada kadar penyerapan permukaan barang yang direndam

Walaupun teknik ini mengambil masa yang agak lama, ia berkesan dengan baik dan paling selamat

Satu agi kaedah yang selamat untuk menghilangkan kesan kuning pada peralatan memasak dan bekas makanan adalah dengan menggunakan baking soda . Namun kaedah ini memerlukan keringat yang lebih kerana anda perlu menggosok baking soda yang talah di campur sedikit dengan air sehingga menjadi pes seperti ubat gigi. Gosok permukaan atau peralatan yang kuning beberapa kali sehingga kembali putih. Gosok pes baking soda dati dengan kain lembut atas span.

video pilihan hari ini:


Ilham “feature wall” Menggunakan Batang Kayu RM 2

Biasa sangat sekarang ni orang guna wainscoting untuk dekor rumah. Idea yang dikongsikan oleh impiana ini bukan lah sesuatu yang baru tetapi sedang “in”. Dengan hanya menggunakan kayu sepin 1 suku yang berharga hanya RM 2-3, tekstur feature wall  anda kelihatan lebih menarik dan Artistik.

Menggunkan kaedah pemasanagan yang sama dengan wainscoting, gaya dekorasi ini semakin mendapat tempat dan di minati ramai. Ini antara ilham dekorasi feature wall yang hanya menggunakan kayu sepin.

Buat Sendiri Kabinet Dapur, Beli Barang Shopee Modal Tak Sampai RM 1k . Rakyat Malaysia sekarang dah suka DIY. Dari sekecil-kecil benda, sampai lah sebesar-besar perabot. Walaupun tak ada pengalaman atau kemahiran, ia bukan menjadi halangan. Yang penting, rajin macam En. Dauz Zeze. Menariknya, En Dauz membeli semua keperluan membina kabinet dapur ni dalam shopee je dan modal tak sampai RM 900.

Alhamdulillah siap jugak kabinet dapur PKP 3.0 hehe. semuanya buat sendiri dari design sampailah pada pemasangan. Dari sekeci-kecil barang seperti skru smpai la papan melamine board ni pun semua beli dekat shopee.Bagi je ukuran & kuantiti papan yang kita nak pakai. Zaman online ni semua main oder je. Nak kata senang sangat buat kabinet ni pun Tak juga tapi yang penting kena rajin dan banyak bersabar hehe. Tambah-tambah rumah yang ada anak kecik memang kena ada tahap kesabaran yang tinggi sebab semua kerja-kerja buat dekat ruang tamu haha.

Semua blajar dari youtube dan google je. Ni pun first time main kayu, last buat projek kayu masa form 1 buat tempat sangkut kunci. tapi alhamdulillah la ada jugak rupa kabinet dapur ni. kos utk buat kabinet ni total lebih kurang RM900++ la jugak. kos tu untuk buat 2 kabinet. kabinet panjang size 210cm x 80cm & satu lagi 80cm x 40cm nk letak atas peti ais. kalau panggil orang kabinet taknpasti harga market sekarang tapi bagi yang mana ada kewangan lebih & tak nak pening kepala upah je orang hehe. Yang mana nak try buat sendiri di setiap gambar ada simple tutorial & link shopee untuk beli barang

1. Mula-mula pastikan rangka rekaan dan ukuran dapur yang diinginkan. Peringkat ni penting untuk pastikan apakah barang-barang yang diperlukan. Perlu ingat, tebal papan milamin ni 15mm. Jadi perlu ambil kira ukuran ketebalan papan milamin masa membuat ukuran. Nanti takut oversize pula.

Ni contoh papan milamin yang di tempah dari shopee

Ni hasil selepas di balut. Nak lagi kemas, guna dryer untuk panaskan wallpaper tu sambil tekan

8. Terakhir sekali, pasang lampu LED dalam kabinet dan juga hydraulic support untuk pintu yang buka ke atas. Rak pinggan tu macam-macam size. Masa mula-mula design kabinet dapur ni kene amik kira size rak pinggan ni. Untuk projek ni saya pakai size 600mm

Raya tahun ni kita telah melangkah ke fasa peralihan endemik. Ini bermakna dah boelh terima dan menjemput tetamu beraya ke rumah. Maka, dah boleh lah berdikit-dikit mula mengemas dan mempersiapkan rumah untuk menerima kehadiran tetamu raya nanti.

Ruang yang paling wajib dikemas dan didahulukan sudah pastinya ruang tamu. Cuba perhatikan sofa anda? dah 2 tahun tak terima tetamu, mungkin dah kepam. Tak perlu upah orang atau beli mesin mahal-mahal nak cuci sofa kepam tu. Boleh cuba cara ni

Haritu survey tukang cuci sofa.. Dia bagi harga RM120 servis cuci sofa datang rumah.. Hampir-hampir nak guna tukang cuci..

Adik beli 1 tin sebab nak try cuci seat kereta.. Saya pinjam.. Buat sikit kat sofa tengok-tengok menjadi. Lepas tu, pergi cari dekat Eco beli sendiri.. 1 sofa guna 2 tin setengah je. Modal baru RM6.30

Sebelum spray, goncang dulu.. Masa spray, tutup hidung atau pakai pelitup muka sebab baunya macam menyegat jugak bau dia nie Saya sampai sekarag ulang alik ulang alik belek sofa macam tak percaya dah jadi macam sofa baru

Salah satu bahan wajib ada untuk tujuan memudahkan dan mempercepatlan kerja-kerja memasak di dapur ialah stok cili kering yang telah siap dikisar. Namun stok cili kering kisar biasanya hanya tahan satu minggu atau paling lama pun satu bulan.

Ok jom saya nak share bagaimana cara nak buat stok cili kisar yang tahan 3 bulan tanpa bahan pengawet

1. Potong-potong cili kering dan rebus.
2.Selepas rebus sejukkan , buang biji dan masukkan cili kering dalam mesin pengisar
3. Tambah garam kasar, minyak masak, air dan air perahan asam jawa (sukatan agak sendiri ikut banyak mana cili).

# air perahan asam jawa boleh juga menggantikan cuka jika tiada alahan pada cuka.

4. Simpan dalam bekas dan masukkan dalam peti sejuk. Guna bila perlu sahaja.
Cili kisar ini tahan selama tiga bulan. Masa nak masak nanti, hanya seimbangkan dengan bahan-bahan yang lain.


Mahukan Idea Rumah Yang Kelihatan Moden Tapi Nak Di Kampung? Ini Lah Design Yang Paling Terbaik.

Satu-satu kawasan yang menjadi tarikan kita kerana kecantikkan semula jadi, adalah persekitaran kampung.  Dari kanak-kanak lagi, kita akan suka bila pulang ke kampung kerana suka akan permadangan yang lawa dan nyaman bila dipandang. Jadi, bila sudah meningkat usia tua, kita akan mula terasa hendak mahu ada satu rumah untuk diri sendiri di kampung. Tapi kan, jenis rumah apa yang kita nak bina untuk rumah kita di kampung? Mari sini saya tunjukkan jenis-jenis rumah kampung tapi kelihatan moden.

KOTEMPORARI

Selain memanfaatkan ruang tamu yang besar, ia tetap tampil kemas dan cantik dengan gaya kontemporari antara konsep dekorasi yang menekankan keasliannya sendiri. Walaupun ia kelihatan sempit dari luar, menggunakan reka bentuk ini, kawasan kecil mungkin kelihatan luas. Tanggapan ini sesuai untuk mereka yang menghargai kesederhanaan daripada berlebihan. Kayunya masih jelas, tetapi ia telah diselitkan dengan bahan tambahan untuk menambah ciri moden seperti mainan warna, corak perabot, dan sebagainya. Ia juga penting untuk memilih warna asas, komponen warna bumi, dan gabungan warna tertiari sekunder dan dramatik.

MINIMALIS

Ringkas, teratur dan tidak terlalu panjang. Itu adalah pendekatan mudah yang sesuai untuk memodenkan kediaman kampung. Idea minimalis tidak memerlukan sejumlah besar perabot dan butiran. Warna cat yang memenuhi tanggapan ini selalunya merupakan campuran neutral. Pilihan rona neutral menyerlahkan nilai estetik kotej dusun yang sederhana namun menarik.

STAIL KABIN

Rumah kabin atau rumah kontena adalah kediaman alternatif yang dibina di Malaysia menggunakan kontena kargo. Oleh itu, jangan hairan jika anda terjumpa rumah kampung yang diperbuat daripada bekas yang saiznya mungkin sedikit.

Biasanya, saiznya adalah sekitar 20 kaki × 10 kaki, namun ia bukan bekas besi sepenuhnya. Ia masih mempunyai unsur seperti papan dan kayu jati.

Ia juga dikemas kini dengan menggunakan batu, simen, dan besi berongga untuk mengukuhkan asasnya. Untuk membahagikan kawasan di dalam rumah, papan fascia dan papan gypsum digunakan untuk membina dinding.

Jadi, ini sahaja jenis rumah kampung yang boleh kelihatan moden. Anda boleh cuba pilih dan cari jenis-jenis lain untuk rumah kampung anda.

Jubin atau mozek adalah pilihan utama Kemasan lantai kediaman kerana ia bukan sahaja lebih kemas dan catik, malah tahan lasak jika dibandingkan penggunaan tikar getah. Namun, kos pemasangan mozek atau jubin boleh tahan tinggi kosnya.

DanialDannia Assone, ada idea yang lebih jimat dan cantik iaitu dengan menggunakan cat epoxy. Sebenarnya penggunaan epoxy ni bukan lah sesautu yang baru, ia digunakan secara meluas untuk tujuan industri dan mempunyai pelbagai warna yang menarik. Jom lihat tranformasi lantai konkrit DanialDannia yang menggunakan cat epoxy

Nak pakai mozek, belum ada rezeki. Pakai tikar getah, 2 tahun dah koyak. Fikir punya fikir, ada 2 pilihan dalam fikiran. Pakai vinyl atau cat epoxy.

Akhirnya kami decide cuba epoxy paint dulu. Nampak lawa, bersinar macam mozek. Bila selesai, rasa berbaloi. Dengan kos RM300+ dapat ruang tv, ruang tamu dan dapur. Memang cantik. Nak tengok ketahanan dia macam mana? Menggelupas atau tidak? Kita tengok nanti tapi setakat ni memang puas hati

Saluran outlet singki tersumbat, kebiasaanya orang akan cakap guna bahan kimia, garam, air panas dan pelbagai lagi. Tahu kah anda kaedah ini akan menyebabkan keadaan tersebut lebih teruk. Kerana, bahan yang menghalang aliran masih terperangkap di dalam saliran.

Kalau nak panggil plumber atau tukang paip, siap-siapkan sahajalah duitnya. Kalau plumber berlesan, harga boleh cecah RM 200-350. Sebenarnya, tak perlu peralatan rumit dan modal pun nak selesaikan masalah ini. Abang plumber dari youtube chenal Surihati Mr Plumber berkongsi trik mudah atasi masalah saliran singki yang tersumbat paling mudah dengan “0” kos. Jom tonton video yang disediakan

Apabila barangan perabot rumah sudah lama diguna pakai, mesti sudah tidak lagi berada dalam keadaan baik, rosak, buruk dan sebagainya. Mungkin ada segelintir di kalangan anda yang memilih untuk membuangnya dan membeli barangan perabot rumah yang baharu.

Tetapi tahukah anda, barangan perabot seperti kabinet TV yang sudah buruk masih dapat diselamatkan setelah diberi nafas baru? Ada pelbagai cara kaedah yang boleh dilakukan bagi mengubahsuai barangan perabot lama supaya tampak lebih cantik dan masih boleh diguna pakai.

Bagi anda yang mempunyai kabinet TV yang sudah lama dan buruk, apa kata ada cuba teknik pengubahsuaian yang dikongsikan oleh Irni Yalena.

Bahan-bahan yang diperlukan:

Bagaimana cara teknik untuk melakukannya, ada boleh sahaja melihat pada perkongsian gambar di bawah:


Tip Pilih Rona Cat Yang Sesuai dan Tepat Dengan Perabot Sedia Ada Di Kediaman Anda

Lagi beberapa hari je dah nak puasa kemudian raya pula. Mesti ramai dah merancang nak cat rumah kan. Jadi ini lah masa yang paling sesuai untuk anda mengecat kediaman. Kalau tak nanti, masa bulan puasa lah baru nak mengecat. Kan dah penat berganda tu

Tapi dalam memilih padanan rona yang bertetapan dengan kediaman anda, ada beberapa perkara yang perlu diperhatikan. Tak boleh beli ikut sedap tekak dan janji ada je. Nanti rona padanan yang dipadankan langsung tidak sesuai dengan keadaan yang sedia ada untuk kediaman anda.
Oleh itu, untuk memilih rona cat yang bertepatan beberapa perkara perlu anda teliti terlebih dahulu. Antaranya ialah:

1. Kenapa perlu pilih rona putih untuk selamat?
Memang rona putih warna yang selamat sebab sesuai dengan semua rona. Tapi, bila anda memilih rona cat berwarna putih, elak membeli perabot seperti sofa dan ornamen yang berwarna cerah terutamanya putih. Ia akan menjadikan dekor kediaman anda kelihatan bosan. Perlu selitkan dengan perabot dan ornamen yang lebih bold

2. Elak gandingan zon warna yang tidak sepadan
Ramai antara kita yang suka highlight kan sesuatu ruang dengan menggunkan warna-warna yang berbeza. Itu tak salah, namun pilihan dan padanan rona perlu sesuai dan dari skema warna hampir sama terutamanya untuk ruang kecil dan sempit. jadi, ia perlukan perancangan yang teliti. Lebih mudah, buat rujukan dan carian di dalam internet atau terus dapatkan nasihat dan rundingan dari pakar cat.

3. Pilih rona yang tidak suram
Kenal pasti potensi pencahayaan di kediaman anda. Jika pencahayaan kurang terutamanya di waktu malam, elak pilih warna-warna yang akan memberi impak lagi gelap terhadap kediaman anda. Jika anda masih berniat untuk menggunakan warna-warna yang memberi impak suram, pastikan anda menyediakan lampu yang mencukupi untuk tujuan pencahayaan tambahan.

4. Jangan abaikan warna lantai
Kebiasaanya, kita lebih fokus memilih warna perabot atau cat yang berpadanan antara satu sama lain sehingga lupa akan peranan lantai. Warna lantai turut mempengaruhi visual keseluruhan ruang. Lebih kritikal pada anda yang menggunakan jubin yang bercorak. Pemilihan perabot dan cat yang tidak sesuai akan menyebabkan dekorasi ruang tersebut kelihatan serabut dan sesak. Cara paling mudah, pilih warna cat dalam skema warna atau hampir sama dengan warna lantai.

5. Terlalu banyak penggunaan warna
Penggunaan warna yang pelbagai dalam satu ruang akan menyebabkan kediaman tersebut sangat serabut. Sebaiknya, hadkan penggunaan 3 warna maksimum. Pilih salah satu dari warna yang telah di pilih tadi sebagai dominasi keseluruhan dekor kediaman anda untuk ia kelihatan seimbang. Namun, hitam dan putih bukan dikira sebagai rona atau warna.

6. Color blocking yang tak menjadi
Jika anda memilih rona cat, perabot dan aksesori kediaman anda dengan tema color blocking, anda memang seorang yang sangat berani. Namun, tidak semua color blocking cantik dan boleh memberi impak yang anda inginkan. Sebaiknya, lakukan beberapa kajian seperti dengan meminta sample atau katalog cat untuk memudahkan anda membuat padanan.

7. Elak monotone
Jangan pilih cat dinding, perabot dan semua keperluan kediaman dari warna yang sama. Ia akan menyebabkan kediaman anda gelap. Anda boleh cuba pilih rona yang bertepatan dari skema warna yang sama.

8. Terlalu banyak warna terang buat seseorang menjadi agresif
Pemilihan rona yang mendominasi kediaman juga mempengaruhi emosi seseorang. Seperti warna terang ia akan menjadikan seseorang sangat agresif seperti merah, oren dan kuning. Sebab itu KFC dan Mac Donald memilih rona kuning dan merah sebagai warna tema mereka. Ia bertujuan untuk membangkitkan emosi untuk orang jadi cepat lapar. Manakala bagi warna yang cerah dan tenang, ia membantu mewujudkan suasana yang tenang dan damai seperti hijau dan biru

Ramai yang tidak sedar akan cara mudah untuk rezeki masuk dalam rumah. Dalam menghias juga kita mudahnuntuk menjemput rezeki masuk kedalam rumah kita sebenarnya, tetapi dan bagaimana mungkin ramai yang diluar sana masih ada yang tidak tahukan.

IMPIANA nak share tip macam mana nak bagi rezeki masuk dalam rumah kita. Mudah sahaja, perkara utama kena tahu ialah mesti ada sikap rajin bertanggung jawab. Kemudian pastikan rumah sentiasa dalam keadaan yang sentiasa bersih dan harum. Mudah kan!

Langkah seterusnya, banggun seawal pagi buka pintu dan tingkap rumah biarkan udara segar masuk kedalam rumah dalam sekitar jam 7 pagi, amalkan dan sering bersedekah itu pastinya menjadi amalan mulia dalam kehidupan harian kita.

Bagi yang mempunyai halaman, jangan biarkan ia tidak terurus, tanam pokok yang mudah dijaga, sedap mata memandang. Biarkan halaman anda dengan rumput yang pendek dan selesa untuk anda sekeluarga besantai pada bila-bila masa. Inshaa Allah pintu rezeki rumah kediaman anda akan terbuka.

Terima kasih dunia digital! Hari ini bukan hanya baju dan makanan, tetapi kelengkapan rumah pun boleh beli online. Kalau tak cuba rugi, sebab beli kelengkapan rumah secara online boleh jadi tindakan paling bijak abad ini. Ini antara 8 sebabnya.

1. Beli pukul 3 pagi, why not!

Anda boleh membeli pada bila-bila masa terluang sama ada siang atau malam, atau pukul tiga empat pagi sekali pun selagi ada kelapangan. Pembelian tidak terhad pada waktu operasi gedung kelengkapan rumah.

2. Happy shopping

Bagi kebanyakkan orang, shoppinglah saat yang membahagiakan. Bayangkan beli kelengkapan rumah tanpa stress. Sambil buat kerja rumah atau duduk-duduk di waktu santai. Maklumat pun semua ada online. Misalnya di IKEA Online Store, perabot lengkap dengan ukuran, contoh saiz, malah ada idea dekorasi. Boleh buat kita berangan-angan dulu tanpa stres dan kemudian beli!

3. Boleh visualize lebih baik

Nak gambarkan di mana kedudukan kelengkapan rumah pun tak payah pening-pening kepala, apatah lagi bila nak membayangkan keluasan ruang yang sebenar. Menerusi sistem online, hanya gerakan smartphone anda ke bahagian ruang kosong rumah. Walah, anda akan nampak macam mana keadaan ruang rumah dengan perabot yang diinginkan. Become your own ID.

4. Satu klik, settle semua

Ya memang benar membeli belah keseorangan sangat membosankan. Tetapi dengan hanya satu klik ini anda tidak lagi rasa keseorangan ketika membeli belah! Malah segalanya dapat di uruskan dengan cara yang cukup mudah dan sekejap sahaja! Fuhhhh!

5. Jangan panik, barangan dijaga rapi

Kalau selama ni anda kerap memikirkan tentang kondisi barangan ketika membawanya pulang, tetapi banyak servis sekarang ni, macam IKEA Online Store, buat anda tidak perlu risau kerana barangan akan diuruskan dengan baik oleh mereka yang pakar.

6. Biar anak tentukan apa dia nak

Membeli kelengkapan rumah dengan anak menyeronokkan, apatah lagi bila mereka yang boleh pilih perabot sendiri. Tunjukkan pilihan yang ada, dan rasai momen beli dan dekor bilik bersama.

7. Lokasi bukan penghalang

Kadang-kadang kita teringin sangat sesuatu kelengkapan rumah tu, tapi jauh pula nak dapatkan. IKEA Online Store membolehkan kita beli perabot meski dimana pun kita berada dan boleh set untuk anda dapat ikut masa yang ditetapkan.

8. No cash, no hal lah!

Boleh elak momen awkward kalau tiba-tiba duit tunai tak cukup. IKEA Online Store mempunyai pilihan untuk kita bayar menggunakan akaun debit atau kad kredit. Jadi bolehlah kita rancang perbelanjaan dan shopping ikut keperluan dan kemampuan tanpa orang tahu.

Dekorasi rumah persinggahan biarlah ringkas, barulah selesa bila berkumpul bersama keluarga. Walaupun hanya rumah persinggahan tentunya bab dekorasi tidak boleh diabaikan sama sekali.

Jadikan rumah persinggahan seperti ‘istana’ bila anda menjejakkan kaki ke situ. Aspek keselesaan menjadi keutamaan. Dengan cara ini, anda dan ahli keluarga akan berasa nyaman dan seolah-olah tidak mahu berganjak dari situ.

Menurut pemilik kediaman, rumah itu hanya diduduki apabila dia bercuti dan pulang ke kampung sahaja. Rumah itu mengambil masa selama enam tahun untuk disiapkan atas faktor kewangan. Hanya apabila ada bajet, barulah pemilik kediaman menyambung kerja-kerja pembinaan rumah.

Tatkala kekurangan wang, pemilik kediaman akan berhenti seketika sebelum menyambung semula kerja-kerja pembinaan. Akhirnya rumah tersebut siap sepenuhnya pada tahun lepas. Pemilik kediaman masih lagi dalam mood menghias. Ada banyak ‘list’ perabot-perabot yang diimpikan untuk dimiliki.


Tip Untuk Cantikkan Ruang Dengan Warna Putih Yang Menjadi

Bila sebut putih, ramai di kalangan kita hanya tahu putih ini hanya mempunyai 2 biasan. Putih asli atau putih krim. Ehhh salah tu ! Masih banyak biasan putih yang boleh kita nikmati terutama anda yang mendiami kediaman sempit dan juga yang mahukan gaya harmoni penuh dengan rona feminin. Sederhana namun menggoda pandangan mata. Kuasa rona putih!

PUTIH BOLEH WAT RUMAH CANTIK KE?

Sebenarnya putih pun ada banyak biasan yang boleh anda cuba. Warna ni taklah terlalu terang atau jelas tetapi jika anda sukakan suasana harmoni, damai dan rileks, ilham macam ni patut kita cuba.

MANA LEH KITA DAPAT CAT MACAM NI DAN APAKAH PILIHAN BIASANNYA?

Cuba lihat dalam katalog cat. Selalunya ia disebut sebagai shades of white. Benar pilihan warna ini tidak popular sebab masih ramai yang belum berani memilihnya sebagai warna kediaman. Walhal warna nilah yang patut anda pakai terutama mereka yang duduk rumah kecil dan yang tak berani cuba warna terang tu.

PILIHAN YANG SESUAI UNTUK KITA?

Terdapat biasan yang boleh anda cuba. Dari newtral seperti warna kulit telur ke kehijauan, merahan, kekuningan malah kebiruan serta kelabu.Ia memberi aura yang positif untuk kediaman anda tanpa ada rasa terkongkong atau keterlualuan. Anda yang mahukan ketenangan dan rasa damai, digalakkan memilih warna seumpama ini. Apatah lagi mereka yang takut bermain dengan warna, boleh mencuba menggunakan warna seumpama ini.

Elak Si Manja Dijangkiti Bakteria Kerana Permaidani. Permaidani atau karpet merupakan elemen pelengkap dekorasi sesebuah kediaman. Bukan sekadar ia melindungi dan memberi keselesaan tapak kaki anda ketika memijak lantai, ia juga menjadi tempat berkumpul, bersantai buat seisi keluarga. Namun sedarkah anda, permaidani mudah dicemar dan sentiasa tercemar walaupun zahirnya nampak bersih?

Permaidani menjadi habitat terbaik pembiakkan kuman, bakteria, tungau dan paling gerun adalah hama. Paling risau, jika anda mempunyai anak bayi yang sedang merangkak. Sistem pernafasannya mudah tercemar jika terhidu habuk dari karpet. Jadi, untuk memastikan permaidani atau karpet anda sentiasa kemas, ini yang perlu anda lakukan.

1.Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan percikkan di atas permaidani. Biarkan selama kira-kira setengah jam dan bersihkan mengguna vakum.

6. Jika bau lebih teruk disebabkan sisa makanan atau cecair, larutkan 20 bahagian cuka di dalam 80 bahagian air. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

7. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

Walaupun sudah masuk tahun 2018, isu pembahagian harta di kalangan adik-beradik masih lagi hangat diperkatakan dan ianya seperti tiada penghujung. Merujuk kepada laporan Sinar Harian bertarikh 18 April 2018, seorang suri rumah berhadapan tuntutan ganti rugi berjumlah RM720,000 oleh lima adik-beradik kepadanya kerana didapati melakukan penipuan harta pusaka arwah bapa mereka.

Menurutnya, masalah yang dibangkitkan adalah tentang bahagian tanah pusaka geran kongsi yang semakin mengecil apabila penama asal meninggal dunia dan bahagiannya akan di turun milik kepada waris- waris mereka. Kesannya, di dalam geran tanah tersebut semakin banyak penama dan pada masa yang sama masing-masing akan memiliki bahagian yang semakin kecil saiznya.

Keadaan ini akan lebih menyukarkan proses untuk diurusniaga serta pembangunan tanah tersebut. Bahkan ianya mungkin tidak lagi praktikal untuk dibangunkan termasuklah untuk dibuat pecah bahagian. Isunya adalah berlaku ketidasetujuan diantara penama dalam perjanjian tersebut dan lebih menyukarkan keadaan jika ada yang tidak bersetuju untuk menjual bahagiannya. Akhirnya tanah tersebut terbiar begitu sahaja malahan lebih teruk lagi masing-masing buat tak tahu dan enggan bertanggungjawab.

1. Lantik seorang wakil kuasa (Power of Attorney – PA)

Lantik seorang wakil kuasa(PA) di kalangan penama tersebut yang boleh dipercayai yang akan dipertanggungjawabkan untuk menguruskan segala perkara berkaitan tanah tersebut.

Melalui cara ini semua penama akan tandatangan satu Surat Wakil Kuasa (PA) untuk memberi kuasa kepada wakil kuasa tadi untuk menguruskan urusan berkaitan tanah tersebut.

Pun begitu kuasa PA ini perlu diperhalusi dan dihadkan setakat mana yang perlu agar kuasa PA itu tidak terlalu luas sehingga menyebabkan beliau salah guna kuasa termasuklah memindahmilikkan tanah tersebut kepada dirinya sendiri.

2. Semua penama jual bahagian masing-masing

Semua penama jual bahagian masing-masing kepada seorang atau 2 orang penama yang berkemampuan serta banyak wang yang akan membeli bahagian- bahagian tanah tersebut.

Harga jualan sewajarnya mengikut harga pasaran semasa atau harga yang dipersetujui bersama.

Sekiranya PA telah ditandatangani, hanya penama yang membeli dan wakil kuasa sahaja yang akan tandatangan Perjanjian Jual Beli (SNP )dan Borang Pindah milik. Tak perlu lagi dapatkan tandatangan daripada semua penama. Pun begitu setiap penama wajar dimaklumkan sebelum proses jual beli dan pindah milik itu dilakukan.

Sewajarnya proses jual beli ini diuruskan melalui seorang peguam yang akan bertindak sebagai peguamcara urusan jual beli dan sebagai stakeholder untuk mengagih-ahihkan pembayaran harga jual beli kepada setiap penama mengikut bahagian masing-masing.

3. Tubuhkan koperasi atau syarikat anak beranak

Tubuhkan koperasi atau syarikat anak beranak di mana tanah tadi akan menjadi aset kepada syarikat atau koperasi tersebut.

Melalui cara ini setiap waris akan diberikan sijil saham mengikut bahagian masing-masing dan tanah tersebut akan dimajukan atau diusahakan dengan sesuatu aktiviti yang dapat menjana pendapatan kepada syarikat atau koperasi tersebut.

Setiap setahun sekali, hasil keuntungan perniagaan daripada tanah tersebut akan dibahagi-bahagikan kepada setiap penama mengikut bahagian saham masing-masing.

4. Majukan tanah tersebut sebagai projek perumahan

Boleh juga majukan tanah tersebut sebagai projek perumahan sama ada melalui syarikat atau koperasi adik beradik yang ditubuhkan tadi atau boleh Usaha sama (JV) dengan pemaju yang dipercayai.

Jika majukan sendiri, boleh serah balik tanah tadi kepada kerajaan dan mohon dikeluarkan geran individu yang berasingan dan seterusnya boleh bina rumah atas tanah-tanah tersebut untuk dijual.

Hasil jualan sama ada akan dibahagi-bahagikan mengikut bahagian masing-masing atau boleh dimasukkan sebagai pendapatan syarikat dan setiap penama akan dapat keuntungan setiap tahun hasil daripada pemajuan dan penjualan rumah tersebut.

Walaubagaimanapun, ini hanyalah sekadar cadangan sahaja. Ia mudah diperkatakan tetapi tidak mudah untuk dilaksanakan.

Perancangan yang teliti dan rapi serta sikap percaya satu sama lain dan saling jujur dan amanah di kalangan setiap penama dalam melaksanakan perancangan tersebut amatlah diperlukan.

Sifat ego dan tamak haruslah dibuang jauh-jauh. Jangan fikir untuk untung jangka masa pendek sahaja.

Yang penting, melalui cadangan ini masing-masing akan dapat keuntungan jangka masa panjang yang lebih besar dan berbaloi berbanding berbalah sesama sendiri  terhadap bahagian tanah yang sekangkang kera tersebut.

Tepuk dada, tanya iman. Nak buat atau tidak. Wallahuaklam.

Memiliki sebuah kediaman pastinya menjadi impian ramai diluar, tetapi bila sudah memiliki kediaman tidak tahu pula tema apa yang ingin di ketengahkan dalam rumah. Moden, klasik, Inggeris, kontemporari, minimalis, zen dan sebagainya.Tepuk dada tanya selera apa konsep dan gaya yang ingin ada ketengahkan dalam kediaman peribadi.

Konsep Glam Moden kali ini jadi pilihan Impiana untuk mengupas apa sebenarnya konsep ini, dari seri pemilihan warna, susun atur seta pemilihan perabot dalam ruang kediaman.

Kemasan lembut seperti langsir, bantal hiasan dan hamparan permaidani juga penting bagi menaikkan seri ruang dengan konsep ini.

Warna gold dan hitam menjadi pilihan utama bila menyentuh konsep Moden Glam ini. Sejauh mana warna ini mampu memainkan peranan dalam pemilihan gaya dan cita rasa.

Sejujurnya, warna gold atau keemasan ini adalah tona warna yang mewah jika diselitkan dalam hiasan. Manakala hitam pula satu warna yang dominan jika digabungkan dengan warna gold. Apa kata anda?

Gambar: Pinterest


(GAMBAR) Laman Tradisional Rumah Teres Paling Ringkas Dan Kemas DI DUNIA

Apakah perbezaan di antara taman Bali dan taman Melayu tradisional? Hal ini kerap menjadi kecelaruan pada pemilik yang menerapkan salah satu konsep ini sebagai gaya keseluruhan dekorasi landskap mereka. Namun yang pastinya, pemilihan tumbuhan tropika berdaun lebar seperti Heliconia spp., Plumeria spp. dan sebagainya adalah salah satu elemen utama dalam menonjolkan laman berkonsepkan Bali dan Melayu tradisional.
Laman Bali umum mengetahui lebih kepada penggunaan struktur dan ornamen batu sandstone atau yang lebih tradisi ialah batu gunung berapi yang mempunyai figura flora dan fauna. Bagi yang lebih mendalami konsep ini, pemilihan ornamen figura manusia menjadi kemestian. Kehadiran elemen-elemen yang digunakan dalam menata hias laman bali amat mudah dan murah untuk di perolehi. Oleh sebab itu, laman berkonsep ini sering mendapat perhatian.

Berbeza dengan laman Melayu tradisional. Kebanyakan elemen dan struktur yang dibina menggunakan kayu. Sudah menjadi lumrah, sifat kayu jika tidak dijaga si anai-anai akan mula menyerang. Oleh sebab itu, bagi yang inginkan landskap yang berorientasikan laman Melayu tradisional mengambil masa yang lama. Setiap satu dibuat berdasarkan tempahan untuk mengelakkan daripada kayu kusam dan tidak menarik tatkala di serahkan ke tangan empunya.

Harganya pun bukan kepalang, lagi halus dan berseni ukiran yang dihasilkan, lebih mahal harganya. Lebih indah sesebuah binaan tradisional Melayu itu dizahirkan, lebih lama masa yang perlu diperuntukkan. Hal ini menyebabkan ramai antara masyarakat melupakan hasrat memiliki laman Melayu tradisional.

Namun, dalam kepayahan dan kesusahan tersebut, masih ada jiwa-jiwa seni yang menghargai peradaban dan kebudayaan tradisi Melayu. Segala-galanya dapat dilihat tatkala penulis berkunjung ke sebuah kediaman semi-D yang terletak di Jasin, Melaka. Kediaman ini telah diberi nama Rimbun Tropka oleh pemiliknya Roslan yang merupakan seorang guru seni dan pasangannya Zety. Setibanya di ruang hadapan kediaman, suasana bak ‘taman larangan’ menyambut kehadiran penulis.

Susunan railway sleepper dan pagar kayu berketinggian lebih kurang 1.5 meter-1.8 meter ini merahsiakan segala-galanya yang terkandung di sebalik tembok dan pagar kediaman. Namun penataan landskap di hadapan tembok pagar jelas menunjukkan cita rasa pemilik. Salam bertaut, penulis disambut mesra oleh pemilik dengan ditemani isteri yang menghadiahkan senyuman mesra kepada kami.

“Sebuah pasu gergasi berketinggian lebih kurang 120 cm ditempah khas dari perak dengan ukiran alamat kediaman ini menjadi trademark terutamanya bagi mereka yang pertama kali berkunjung ke teratak kami.” Jelas pemilik yang memulakan ceritera laman tradisinya. Disebabkan lot kediaman ini menyerong, ia mendesak pemilik untuk membina dua buah pintu pagar untuk memudahkan akses kenderaan.

Di antaranya sebuah gapura yang mempunyai unsur-unsur senibina melayu tradisional ditempatkan di sini. Mengurangkan impak keras pada tembok dinding, himpunan tumbuhan tropika foliar pelbagai tekstur dan rona dipadukan menyuntik kesegaran. Walaupun bersahaja, sentuhan yang diabadikan membuahkan hasil yang menarik dalam memberi pengenalan terhadap kediaman ini.

Terap nilai tradisional
Melepaskan diri dari pandangan bahagian hadapan kediaman, mata penulis terpaut pula dengan binaan tradisional anjung kediaman pemilik. Menerapkan unsur-unsur binaan limas, pemilik yang berasal dari Muar, Johor tidak pernah ragu-ragu untuk menerapkan unsur dari luar Melaka, kerana yang menjadi keutamaan setiap unsur tradisional mempunyai nilai estetiknya yang tersendiri. “Pada asalnya, terdapat sedikit kecelaruan konsep antara Bali dan Melayu tradisional kerana kebanyakan elemen yang dihadirkan untuk menata gaya kediaman ini bermotifkan Bali. Mulanya difikirkan bersesuaian namun disebabkan oleh keinginan terhadap konsep Melayu tradisional lebih menebal, pelahan-lahan elemen yang mempunyai pengaruh Bali dibuang dan terus dihindari.” Terang pemilik bersungguh.

Untuk menyokong dan menguatkan lagi unsur-unsur tradisional Melayu, sebuah laman indah nan ringkas dipadukan bersama. Selari dengan budaya masyarakat Melayu yang lebih gemar memperuntukkan masa bersantai di laman dan melakukan aktiviti di luar rumah. Maka, terbinanya sebuah pangkin berbumbung yang lebih dikenali sebagai gazebo atau wakaf. Wakaf yang di bina berbumbungkan atap tanah liat atau lebih dikenali sebagai atap singgora. Sifat singgora yang tidak menyerap haba memberi keselesaan optimum tatkala bersantai di bawah naungannya. Memperincikan lagi binaan, ukiran di bucu cucur atap bermotifkan flora menjadi pelengkap.

Segar dan nyaman saat penulis bersantai di bawah wakaf tersebut sambil menghayati binaan fasad kediaman yang menggunakan kayu. Mana kan tidak, melihat lantai laman yang menghijau ditemani dengan deruan air dari water feature yang dipadankan di sisi anjung bertentangan mengasyikkan lagi suasana. Memastikan hamparan rumput sentiasa dalam keadaan baik, pemilik menyediakan laluan dengan menggunakan stepping stone di bahagian yang kerap menerima trafik berat.

Menghargai setiap
inci dekorasi
Sarat di satu sisi himpunan Heliconia spp. dan Calathea lutea menutupi kekurangan tembok dinding yang menjadi sempadan lot kediaman ini. Di bawahnya pula diserikan dengan Osmoxylum linear, Chlorophytum capense, dan beberapa lagi tumbuhan foliar membentuk hierarki yang harmoni. Menghidupkan lagi setiap sudut penataan, pemilik turut menjadikan pasu dan barangan antik yang dimiliki sebagai sebahagian pelengkap gaya laman. “Benda yang lama jangan dibuang. Setiap satunya ada ceritanya dan nilainya yang tersendiri. Kelak, salah satunya mungkin tidak lagi kelihatan di persekitaran kita.” Ulas pemilik terhadap hobinya yang gemar mengumpul barangan antik di samping bertaman.

Melarikan diri di bahagian anjung yang kelihatan nyaman dalam rimbunan pohon renek yang menghijau, untuk berteduh dari terik mentari di saat sesi fotografi masih berjalan. Selesa dan puas, itu lah perkataan yang terucap saat penulis berehat di ruang anjung ini. Lebih menyeronokkan, apabila pemilik menghidangkan beberapa jenis kuih muih tradisional dan secawan kopi buat menghilangkan lelah. Terus terasa rindu dek kehidupan desa yang pernah penulis lalui dulu dan semakin terhakis. Sambil bersantai di ruang anjung ini, mata pemilik tetap melilau dan bersungguh melihat setiap perincian yang di abadikan sama ada pada binaan struktur mahupun penataan gaya landskap.

konsisten menata taman
Sambil bersantai, penulis menyelongkar rahsia penjagaan laman pemilik yang sentiasa dalam keadaan segar walaupun dalam musim panas yang baru sahaja berlalu. Pemilik menyatakan “Yang menjadi kemestian adalah penyiraman secara rutin pada awal pagi dan lewat petang. Bukan sahaja pada pokok dan pohon renek, rumput juga tidak terkecuali. Masa yang ada perlu dimanfaatkan untuk melakukan penyelenggaraan secara major termasuklah mencantas dan membaja. Kebiasaannya perkara tersebut akan kami peruntukkan di hujung minggu. Jika merancang percutian panjang, kami meminta jiran atau rakan-rakan untuk melakukan siraman sepanjang ketiadaan.” Jelas pemilik ringkas yang kelihatan mahir bertaman.

Buah delima memang telah diperakui mempunyai khasiat yang tinggi di seluruh dunia. Antara khasiat buah delima yang sering diperkatakan adalah seperti berikut:

1) Mengandungi zat besi, kalsium, folforus dan vitamin
Buah ini mengandungi zat besi, kalsium, folforus, vitamin A dan C. Sejak zaman dahulu ahli perubatan Yunani menggunakan ubat ini sebagai ubat cacing. Alkaloid yang terdapat pada kulit buah membuat cacing melekat pada dinding usus manusia melepaskan pegangannya.

2) Mempunyai khasiat anti-radang.
Dalam perubatan Cina, biji delima putih mempunyai khasiat anti-radang. Buasir merupakan satu lagi penyakit yang boleh dirawat menggunakan buah delima. Airnya bertindak sebagai astrigen disapu kebahagian yang bengkak dan dilakukan beberapa kali sehingga sembuh.

3) Buah delima mengandungi antioksidan
Buah delima mengandungi antioksidan. Kajian menunjukkan bahawa kandungan antioksidan dalam buah delima adalah dua atau tiga kali lebih tinggi berbanding anggur merah. Malah, kualiti antioksidan juga dikatakan lebih baik daripada buah beri biru, cranberry serta oren kerana polifenol dalam buah delima juga lebih tinggi. Fungsi Antioksidan ialah ianya dapat melawan radikal bebas yang dapat merosakkan sel dalam badan kita. Kerosakan sel akan menyebabkan pelbagai penyakit termasuklah kanser dan penyakit jantung.

4) Mencegah Penyakit Jantung
Buah delima dapat melindungi jantung kita kajian Proceedings of the National Academy of Sciences menyatakan jus delima dapat mencegah pengerasan arteri dan penyakit lain seperti serangan jantung dan stroke. Buah delima mencegah daripada tompokan plak yang menyebabkan plak tersumbat di arteri dan buah delima juga dapat meluruhkan tompokan plak yang terlekat diarteri. Dalam Journal of Cardiology menyatakan pesakit koroneri (PJK) yang jus buah delima setiap hari selama tiga bulan menunjukkan peningkatan aliran darah ke jantung sebanyak 1 %. Aliran darah menurun sebesar 18%.

5) Menurunkan Kadar Kolesterol
Buah delima dapat Menurunkan kadar kolesterol dalam darah Menurut penelitian di American Journal of Clinical Nutrition, antioksidan dalam buah delima dapat mengurangkan oksidasi LDL (kolesterol jahat) pada tikus. Hal ini menurunkan kadar LDL dan meningkatkan HDL (kolesterol baik).

6) Mencegah Kanser
Buah delima dapat Mencegah dan mengubati kanser , Buah delima memiliki khasiat mencegah dan mengubati berbagai jenis kanser: Jus buah delima dapat menghancurkan sel-sel kanser payudara dan dapat membiarkan sel-sel sehat. Buah delima juga dapat mencegah pembentukan sel kanser payudara.

7) Mencegah Alzheimer
Buah delima mungkin mencegah dan memperlambat penyakit Alzheimer. Dalam sebuah studio, tikus yang dibiakkan untuk mengembangkan penyakit Alzheimer diberi jus delima. Mereka mengakumulasi plak amiloid yang lebih sedikit dan melakukan tugas-tugas mental yang lebih baik

8) Buah delima Sumber nutrisi
Sebiji buah delima memiliki sekitar 40 % vitamin C harian untuk orang dewasa, bersama dan ianya juga mengandungi folat, serat, kalium, niasin dan vitamin A dan E.

9) Melindungi hati dan ginjal
Penelitian terbaru menunjukkan bahwa ekstrak delima mencegah kerosakan ginjal dan melindungi ginjal dari racun berbahaya. Selain itu, delima juga melindungi hati Anda dan membantu untuk meregenerasi hati yang mengalami kerosakan.

10) Buah delima dapat memberikan zat dan menyegarkan badan
Buah delima dapat memberikan zat kepada tubuh badan serta menyegarkan badan dan ia dapat dihadam dengan cepat kerana sifatnya yang ringan dan akan mengeluarkan haba bersama dengan angin di dalam perut. Oleh sebab itu buah delima tidak disarankan kepada mereka yang menghidap demam. Ia juga bertindak sebagai penawar yang baik untuk cirit birit, anemia, tekanan darah tinggi dan atritis. Di samping itu, buah delima dapat menguatkan jantung dan membantu dalam fungsi saraf dan otot. Oleh kerana itulah, ia mampu menghilangkan rasa keletihan. Di dalam perubatan homeopati pula, buah delima disarankan untuk mengubat cirit birit, sakit telinga dan kurang lawas penghadaman.

Namun, dalam memilih buah delima yang digunakan untuk tujuan perubatan ada beberapa perkara perlu diteliti. Menurut beberapa orang pakar, antara perkara yang perlu diperhatikan ketika memilih delima yang hendak dijadikan ubat adalah seperti berikut:

1. Buahnya haruslah sempurna bentuk fizikalnya
2. Bukan dari buah yang telah merekah atau pecah
3. Buah yang tidak diserang sebarang penyakit atau perosak
4. Kelopak pada hujung buahnya tidak ada yang patah walaupun sedikit
5. Sebaiknya, buah yang digunakan untuk tujuan perubatan dipetik sendiri
6. Untuk memetik buah delima, Lafazkan bismillah dan niat ketika petik untuk jadikan buah ini sebagai ubat untuk menyembuhkan penyakit

Dalam budidaya tanaman pokok tak kiralah tanaman apa pun ada dua jenis pemangkasan iaitu pemangkasan bentuk dan pemeliharaan. Pemangkasan bentuk dilakukan untuk mengawal tumbesaran tanaman manakala pangkasan pemulihan bagi tujuan produktiviti, pencegahan dan pengawalan penyakit dan sebagainya.

Utuk tanaman lemon, ke dua-dua jenis pemangkasan ini digunkan. Untuk peringkat usia 1-3 tahun, pemangkasan bentuk dilakukan untuk melatih dahan-dahan pokok lemon menjadi kuat. Dengan pemangkasan ini, kerangka atau cabang yang kukuh dan sihat dapat dibentuk dan secara tidak langsung tanaman mempunyai tahap imunisasi yang tinggi terhadap sesuatu penyakit

Cara memangkas pokok lemon

Banyak dah kes Impiana tengok dalam media sosial pergaduhan antara jiran disebabkan ubah suai pagar je. Benda kecil, kenapa perlu tarik muka sesama jiran? Yang nak ubah suai pagar tu pun, bukan boleh sebarangan buat ye. Ada undang-undang yang perlu anda patuhi.

1. Sediakan surat permohonan membina pagar baru ke MBSA
Untuk kemudahan anda, saya telah sediakan contoh surat permohonan membina pagar baru dalam bentuk fail pdf, anda boleh download contoh surat DISINI. Semak contoh surat tersebut & taip semula mengikut kesesuaian anda. Cetak 2 salinan surat ini & tandatangan kedua-duanyanya.

2. Sediakan gambar rumah sedia ada
Ambil gambar rumah anda & fokuskan kepada pagar rumah yang ingin anda bina semula. Sebaiknya ambil gambar depan/tepi/belakang jika rumah jenis lot tepi. Bagi rumah lot tengah anda hanya perlu ambil gambar depan+belakang rumah sahaja. Cetak gambar ini dalam kertas A4.

6. Submit surat permohonan & borang ke MBSA
Buat 2 salinan surat permohonan & sediakan kesemua borang serta gambar rumah dan kemukakan dokumen tersebut ke kaunter 1, tingkat 8 Jabatan Bangunan MBSA, Shah Alam. Simpan satu salinan surat permohonan yang telah di cop oleh mbsa untuk rujukan anda. Biasanya pegawai kaunter akan terima permohonan anda jika semuanya lengkap. Salinan surat ini anda perlu tunjukkan di kaunter sewaktu anda follow-up status permohonan di MBSA.

BILAKAH PERMOHONAN AKAN MENDAPAT JAWAPAN MBSA?

Selepas submit surat permohonan, MBSA akan beri tempoh 14 hari bekerja untuk memberi jawapan bersurat. Anda perlu follow-up dengan di MBSA seminggu sekali, jika bernasib baik MBSA akan keluarkan surat jawapan dalam tempoh kurang dari 14 hari. Dalam surat tersebut secara ringkasnya MBSA akan beri kebenaran untuk anda membina pagar dengan syarat membayar fee permit letak bahan binaan & fee sewa tong roro.

TIP: Kalau tak nak pening kepala urusan dokumentasi, sebaiknya lantik perunding bertauliah.


Cegah Serangga Di Kebun, Sembur Je Air Rendaman Kulit Bawang. Biasalah, kalau dah berkebun tu mesti anda akan alami masalah serangan semut, ulat beluncas, thrip, bena dan lain-lain. Biasa lah, kalau si perosak ni menyinggah tanaman, kalau tak diselesaikan segera memang boleh undang mudarat seisi kebun.

Mudah je nak atasi. Anda boleh pilih penggunaan pencegah dan pembasmi serangga komersial yang mengandungi bahan kimia berjadual, atau boleh pilih pencegah organik. Sebelum ni, Impiana dah kongsikan pelbagai resepi pencegah serangga organi yang mudah seperti bunga cengkih, kulit limau, nasi basi dan pelbagai lagi.

Ni satu lagi petua nak elak semut, ulat beluncas, kutu thrip,bena putih dan lalat.Cara cara saya bg kat bawah. Dah tiga hari guna, puas hati rasanya.Semut kecik dan semut hitam dah x ada.

Ni bawang bawang yag telah dikupas. Mereka sedia untuk membawang. Yang ni guna untuk masakan sahaja.

Kulit kulit bawang rendam sekejap aje dalam beberapa minit.

Kemudian,isi air penuh dalam bekas kulit bawang tadi dan tutup bekasnya. Simpan dua hari di bawah sinki dapur. Selapas dua hari, tapis airnya dan masukkn dalam botol 1.5L iaitu botol minuman yang besar sekali, contoh botol jus oren twister. Tambah air paip bagi penuh. Masukkan dalam botol spray 500ml separuh dan tambah air. Lepas tu spray pada pokok yang brmasalah setiap pagi dan petang selang sehari. InshaAllah masalah tanaman akan berkurangan.

Adakah anda masih tercari-cari idea renovasi untuk ruang dapur yang menarik? Jika benar, ini mungkin boleh dijadikan sebagai panduan anda semua.

Ada beberapa idea renovasi yang menarik untuk ruang dapur di rumah anda yang boleh dijadikan sebagai panduan atau pun sumber inspirasi.

Di sini IMPIANA kongsikan beberapa keping foto yang memaparkan idea renovasi menarik untuk ruang dapur yang boleh dijadikan sebagai sumber inspirasi.

Sekiranya anda mempunyai saiz keluasan ruang dapur yang luar, amat digalakan untuk melakukan renovasi ini bagi mendapatkan ruang memasak yang begitu selesa.

Selain itu, aliran pengudaraan yang baik adalah sangat penting untuk ruang dapur atau memasak. Ini kerana, aliran pengudaraan yang baik dapat memberi keselesaan ketika memasak selain bau-bauan tidak menyenangkan terperangkap dalam rumah.

Sumber: Facebook Kelab Dekor Viral

Musim-musim cuti, ramai yang tiada di kawasan perumahan kita. Lagi-lagi ada yang baru nak cuti raya kan. Masa ini lah penjahat, perompak semua nak buat kerja. Selalunya jenayah-jenayah waktu begini lah banyak kes pecah rumah berlaku. Orang cuti, perompak baru masuk kerja kan? Hahahaha. Jadi, untuk menjaminkan keselamatan rumah anda, mari saya kongsikan beberapa tip keselamatan sebelum anda meninggalkan rumah.

Pertama, untuk tidak memudahkan dipecah masuk rumah, pastikan pintu dan tingkap rumah kita ditutup dan dikunci sekali. Ini kerana kedua-dua laluan ini adalah laluan khas dan utama bagi mereka yang jahat ini. Kalau tak ada dua-dua laluan ini, macam mana nak pecah masuk kan? Hahahaha.

Seterusnya, demi menambahbaikan keselamatan atau memperketatkannya, pastikan anda ada rantai atau ibu kunci kemudian pasangkannya di bahagian tempat yang mudah untuk perompak ini masuk.

Di samping itu juga, kalau anda ada duit yang lebih, pasanglah alat penggera di rumah anda. Ini juga boleh menjadi salah satu cara untuk mencegah perompak masuk ke kawasan kediaman anda.

Selain itu, jika anda seorang yang peramah dan baik hati, boleh meminta jiran sebelah anda untuk sentiasa memerhati kawasan rumah anda semasa anda tiada di rumah. Dengan cara ini, bukan sahaja dapat menjaminkan keselamatan rumah, malah, menjaminkan silaturrahim sesama manusia.

Tambahan lagi, jika anda ada lampu yang terbuka dengan sendirinya pada waktu tertentu, pastikan anda ‘set’ kan pada pukul 6 petang sehingga 7 pagi. Ini juga boleh mencegah dari perompak tahu yang anda tiada di rumah disebabkan lampu terbuka di rumah anda.

Dan yang akhir sekali, maklumkan kepada polis atau pegawai yang bergerak di kawasan anda, bahawa anda tiada di rumah dari waktu pergi dan waktu balik. Asalkan ada seseorang yang sentiasa memerhati dan menjaga keselamatan rumah anda, sudah boleh melegakan hati kita yang hendak berjalan jauh dari rumah.

Jadi, secara kesimpulannya, janganlah kita tidak mengambil langkah-langkah keselamatan yang sepatutnya sekiranya anda ingin tinggalkan rumah. Kalau tidak, ia boleh menjejas segala harta benda yang ada di rumah anda. Fikir-fikirkanlah.

Masa mula masuk, hanya ada singki. Memandangkan kosong, maka mula lengkapkan sikit-sikit. Memilih tema ‘White and Wood’ & konsep ‘Open Pantry’ supaya praktikal dan nampak luas walau hakikatnya kecil sahaja. Terbaca Instagram Dr. Hani tadi, bila tersusun automatik akan nampak cantik di mata kita. Cantik itu subjektif jadi jangan stress kalau tak cantik di mata orang. Yang penting, praktikal dan mudah dibersihkan. Kebanyakan barang-barang utama dibeli di IKEA:
Rak kayu: Hejne Kabinet dapur: Knoxhult, Rak putih: Lerberg Selebihnya, beli di Instagram & Shopee. Boleh je nak tanya beli dekat mana, tiada dekorasi mewah di sini.

Semoga memberi inspirasi buat yang tinggal di rumah pinjam seperti saya.

Perkongsiannya ini cukup memberi inspirasi untuk yang memiliki ruang dapur terhad dan sempit. Jika ada yang mula berminat dan bekenan di hati dengan kemasan pilihan Puan Suhaila Dali yang di beli atas talian ini. Boleh klik di link yang dikongsikan di bawah.